金剛般若波羅密經論

元魏天竺三藏 菩提流支 譯

1. 法會因由分 --[ 序分 ]

如是我聞 一時婆伽婆 在舍婆提城祇樹給孤獨園 與大比丘衆千二百五十人俱, 爾時世尊 食時著衣持鉢 入舍婆提大城乞食 於其城中次第乞食已 還至本處 飯食訖 收衣鉢 洗足已 如常敷座 結跏趺坐 端身而住 正念不動.

爾時 諸比丘 來詣佛所 到已頂禮佛足 右□三□ 退坐一面.

2. 善現起請分 --[ 正宗分 ]

爾時 慧命須菩提 在大衆中 卽從座起 偏袒右肩 右膝著地 向佛合掌 恭敬而立 白佛言, 希有世尊 如來應供正遍知 善護念諸菩薩 善付囑諸菩薩. 世尊 云何菩薩 大乘中 發阿□多羅三□三菩提心 應云何住 云何修行 云何降伏其心.

爾時 佛告須菩提, 善哉善哉 須菩提 如汝所說 如來善護念諸菩薩 善付囑諸菩薩 汝今諦聽 當爲汝說. 如菩薩 大乘中 發阿□多羅三□三菩提心 應如是住 如是修行 如是降伏其心.

須菩提白佛言, 世尊 如是願樂欲聞.

3. 大乘正宗分

佛告須菩提, 諸菩薩生如是心 所有一切衆生衆生所攝 若卵生若胎生若濕生若化生 若有色若無色若有想若無想若非有想非無想 所有衆生界衆生所攝 我皆令入無餘涅槃而滅度之 如是滅度無量無邊衆生 實無衆生得滅度者. 何以故 須菩提 若菩薩有衆生相卽非菩薩. 何以故 非須菩提 若菩薩 起衆生相人相壽者相 卽不名菩薩.

4. 妙行無住分

復次須菩提 菩薩 不住於事 行於布施 無所住行於布施 不住色布施 不住聲香味觸法布施. 須菩提 菩薩應如是布施 不住於相想 何以故 若菩薩不住相布施 其福德聚不可思量. 須菩提 於汝意云何 東方虛空可思量不. 須菩提言, 不也世尊. 佛言, 如是須菩提 南西北方四維上下虛空 可思量不. 須菩提言, 不也世尊. 佛言, 如是如是 須菩提 菩薩無住相布施福德聚 亦復如是 不可思量. 佛復告須菩提, 菩薩 但應如是行於布施.

5. 如理實見分

須菩提 於意云何 可以相成就 見如來不. 須菩提言, 不也世尊 不可以相成就 得見如來 何以故 如來所說相卽非相. 佛告須菩提, 凡所有相 皆是妄語 若見諸相非相 則非妄語 如是諸相非相 則見如來.

6. 正信希有分

須菩提 白佛言, 世尊 頗有衆生 於未來世末世 得聞如是修多羅章句 生實相不. 佛告須菩提, 莫作是說 頗有衆生於未來世末世 得聞如是修多羅章句 生實相不. 佛復告須菩提, 有未來世末世 有菩薩摩訶薩 法欲滅時 有持戒修福德智慧者 於此修多羅章句 能生信心 以此爲實.

佛復告須菩提, 當知彼菩薩摩訶薩 非於一佛二佛三四五佛所 修行供養 非於一佛二佛三四五佛所而種善根.

佛復告須菩提, 已於無量百千萬諸佛所 修行供養 無量百千萬諸佛所 種諸善根 聞是修多羅 乃至一念能生淨信 須菩提 如來悉知是諸衆生 如來悉見是諸衆生. 須菩提 是諸菩薩 生如是無量福德聚 取如是無量福德. 何以故 須菩提 是諸菩薩 無復我相衆生相人相壽者相. 須菩提 是諸菩薩 無法相亦非無法相 無相亦非無相. 何以故 須菩提 是諸菩薩 若取法相則爲著我人衆生壽者. 須菩提 若是菩薩有法相 卽著我相人相衆生相壽者相. 何以故 須菩提 不應取法非不取法 以是義故 如來常說筏喩法門 是法應捨非捨法故.

이 구절을 羅什本에서는 □是諸衆生 得如是無量福德□이라고만 하다.

7. 無得無說分

復次佛告慧命須菩提, 須菩提 於意云何 如來得阿□多羅三□三菩提耶 如來有所說法耶. 須菩提言, 如我解佛所說義 無有定法 如來得阿□多羅三□三菩提 亦無有定法如來可說. 何以故 如來所說法 皆不可取不可說 非法非非法. 何以故 一切聖人 皆以無爲法得名.

8. 依法出生分

須菩提 於意云何 若滿三千大千世界七寶以用布施 須菩提 於意云何 是善男子善女人所得福德 寧爲多不.

須菩提言, 甚多 婆伽婆 甚多修伽陀 彼善男子善女人 得福甚多. 何以故 世尊 是福德聚 卽非福德聚 是故 如來說福德聚福德聚. 佛言須菩提, 若善男子善女人 以滿三千大千世界七寶持用布施 若復(有人) 於此經中 受持乃至四句偈等爲他人說 其福勝彼 無量不可數. 何以故 須菩提 一切諸佛阿□多羅三□三菩提法 皆從此經出 一切諸佛如來 皆從此經生. 須菩提 所謂佛法 佛法者卽非佛法.

修伽陀;범 Sugata 또 修伽度, 번역하여 善逝니 佛 명호의 하나.

異本에 □是名佛法□이 첨가되어 있다.

9. 一相無相分

須菩提 於意云何 須陀洹 能作是念 我得須陀洹果不. 須菩提言, 不也世尊 何以故 實無有法名須陀洹 不入色聲香味觸法 是名須陀洹. 佛言須菩提, 於意云何 斯陀含 能作是念 我得斯陀含果不. 須菩提言, 不也世尊 何以故 實無有法名斯陀含 是名斯陀含. 須菩提 於意云何 阿那含 能作是念 我得阿那含果不. 須菩提言, 不也世尊 何以故 實無有法名阿那含 是名阿那含. 須菩提 於意云何 阿羅漢 能作是念 我得阿羅漢(果)不. 須菩提言, 不也世尊 何以故 實無有法名阿羅漢.

世尊 若阿羅漢作是念 我得阿羅漢 卽爲著我人衆生壽者 世尊 佛說我得無諍三昧 最爲第一 世尊說我是離欲阿羅漢. 世尊 我不作是念 我是離欲阿羅漢 世尊 我若作是念 我得阿羅漢 世尊則不說我無諍行第一 以須菩提實無所行 而名須菩提 無諍無諍行.

10. 莊嚴淨土分   (5.斷釋迦然燈取說疑)

佛告須菩提, 於意云何 如來昔在然燈佛所 得阿□多羅三□三菩提法不. 須菩提言, 不也世尊 如來在然燈佛所 於法實無所得阿□多羅三□三菩提.

佛告須菩提, 若菩薩作是言 我莊嚴佛國土 彼菩薩不實語 何以故 如來所說莊嚴佛土者則非莊嚴 是名莊嚴佛土. 是故須菩提 諸菩薩摩訶薩 應如是生淸淨心而無所住 不住色生心 不住聲香味觸法生心 應無所住而生其心.

須菩提 譬如有人 身如須彌山王 須菩提 於意云何 是身爲大不. 須菩提言, 甚大世尊 何以故 佛說非身是名大身 彼身非身是名大身.

11. 無爲福勝分

佛言, 須菩提 如恒河中所有沙數 如是沙等恒河 於意云何 是諸恒河沙寧爲多不. 須菩提言, 甚多世尊 但諸恒河尙多無數 何況其沙.

佛言, 須菩提 我今實言告汝 若有善男子善女人 以七寶滿爾數恒河沙數世界 以施諸佛如來 須菩提 於意云何 彼善男子善女人 得福多不. 須菩提言, 甚多世尊 彼善男子善女人得福甚多.

異本에 數는 □所□로 되다.*

佛告須菩提, 以七寶滿爾數*恒河沙世界 持用布施 若善男子善女人 於此法門乃至受持四句偈等 爲他人說 而此福德勝前福德 無量阿僧祗.

12. 尊重正敎分

復次須菩提 隨所有處 說是法門乃至四句偈等 當知此處一切世間天人阿修羅 皆應供養 如佛塔廟 何況有人盡能受持讀誦此經. 須菩提 當知是人成就最上第一希有之法 若是經典所在之處 則爲有佛若尊重似佛.

13. 如法受持分

爾時 須菩提白佛言, 世尊 當何名此法門 我等云何奉持. 佛告須菩提, 是法門名爲金剛般若波羅密 以是名字 汝當奉持. 何以故 須菩提 佛說般若波羅密 則非般若波羅密. 須菩提 於意云何 如來有所說法不.

須菩提言, 世尊 如來無所說法. 須菩提 於意云何 三千大千世界所有微塵 是爲多不. 須菩提言, 彼微塵 甚多世尊. 須菩提 是諸微塵如來說非微塵 是名微塵 如來說世界非世界 是名世界.

佛言, 須菩提 於意云何 可以三十二大人相見如來不. 須菩提言, 不也世尊 何以故 如來說三十二大人相卽是非相 是名三十二大人相.

佛言, 須菩提 若有善男子善女人 以恒河沙等身命布施 若復有人 於此法門中 乃至受持四句偈等爲他人說 其福甚多 無量阿僧祗.

14. 離相寂滅分

爾時須菩提 聞說是經 深解義趣 涕淚悲泣 □淚而白佛言, 希有婆伽婆 希有修伽陀 佛說如是甚深法門 我從昔來所得慧眼 未曾得聞如是法門. 何以故 須菩提 佛說般若波羅密 卽非般若波羅密. 世尊 若復有人 得聞是經 信心淸淨則生實相 當知是名成就第一希有功德. 世尊 是實相者則是非相 是故如來說名實相實相. 世尊 我今得聞如是法門 信解受持 不足爲難 若當來世 其有衆生得聞是法門 信解受持 是人則爲第一希有. 何以故 此人無我相人相衆生相壽者相 何以故 我相卽是非相 人相衆生相壽者相卽是非相. 何以故 離一切諸相 則名諸佛.

*□;닦을 문.

異本에 名은 □人□으로 되다.

佛告須菩提, 如是如是 若復有人 得聞是經不驚不怖不畏 當知是人 甚爲希有 何以故 須菩提 如來說第一波羅密 非第一波羅密. 如來說第一波羅密者 彼無量諸佛亦說波羅蜜 是名第一波羅密.

須菩提 如來說忍辱波羅密 卽非忍辱波羅密 何以故 須菩提 如我昔爲歌利王 割截身體 我於爾時 無我相無衆生相無人相無壽者相 無相亦非無相. 何以故 須菩提 我於往昔節節支解時 若有我相衆生相人相壽者相 應生瞋恨.

異本(元本)에는 □無人相無衆生相□으로 되다.

須菩提 又念過去於五百世 作忍辱仙人 於爾所世 無我相無衆生相無人相無壽者相 是故須菩提 菩薩應離一切相 發阿□多羅三□三菩提心. 何以故 若心有住則爲非住 不應住色生心 不應住聲香味觸法生心 應生無所住心 是故佛說菩薩 心不住色布施. 須菩提 菩薩爲利益一切衆生 應如是布施. 須菩提言, 世尊 一切衆生相卽是非相 何以故 如來說一切衆生卽非衆生.

須菩提 如來是眞語者實語者 如語者不異語者 須菩提 如來所得法所說法 無實無妄語.

須菩提 譬如有人入闇則無所見 若菩薩心住於事而行布施 亦復如是. 須菩提 譬如人有目 夜分已盡 日光明照 見種種色 若菩薩不住於事 行於布施 亦復如是.

復次須菩提 若有善男子善女人 能於此法門 受持讀誦修行 則爲如來 以佛智慧 悉知是人悉見是人 悉覺是人 皆得成就無量無邊功德聚.

15. 持經功德分

須菩提 若有善男子善女人 初日分 以恒河沙等身布施 中日分復以恒河沙等身布施 後日分復以恒河沙等身布施 如是捨恒河沙等無量身 如是百千萬億那由他劫 以身布施 若復有人 聞此法門 信心不謗 其福勝彼 無量阿僧祗 何況書寫受持 讀誦修行 爲人廣說.

須菩提 以要言之 是經有不可思議不可稱量無邊功德 此法門 如來爲發大乘者說 爲發最上乘者說 若有人能受持讀誦修行此經 廣爲人說 如來悉知是人悉見是人 皆成就不可思議不可稱無有邊無量功德聚 如是人等 則爲荷擔如來阿□多羅三□三菩提. 何以故 須菩提 若樂小法者 卽於此經 不能受持讀誦修行爲人解說 若有我見衆生見人見壽者見 於此法門 能受持讀誦修行爲人解說者 無有是處.

須菩提 在在處處 若有此經 一切世間天人阿修羅所應供養 當知此處 則爲是塔 皆應恭敬 作禮圍繞 以諸華香而散其處.

16. 能淨業障分

復次須菩提 若善男子善女人 受持讀誦此經 爲人輕賤 何以故 是人先世罪業 應墮惡道 以今世人輕賤故 先世罪業則爲消滅 當得阿□多羅三□三菩提. 須菩提 我念過去無量阿僧祇阿僧祗劫 於然燈佛前 得値八十四億那由他百千萬諸佛 我皆親承供養無空過者 須菩提 如是無量諸佛 我皆親承供養無空過者 若復有人 於後世末世 能受持讀誦修行此經 所得功德 我所供養諸佛功德 於彼百分不及一 千萬億分乃至算數譬喩所不能及. 須菩提 若有善男子善女人 於後世末世 有受持讀誦修行此經 所得功德 若我具說者 或有人聞 心則狂亂 疑惑不信. 須菩提 當知是法門不可思議 果報亦不可思議.

17. 究竟無我分

爾時須菩提 白佛言, 世尊 云何菩薩發阿□多羅三□三菩提心 云何住 云何修行 云何降伏其心. 佛告須菩提, 菩薩發阿□多羅三□三菩提心者 當生如是心 我應滅度一切衆生 令入無餘涅槃界 如是滅度一切衆生已 而無一衆生實滅度者. 何以故 須菩提 若菩薩有衆生相人相壽者相 則非菩薩 何以故 須菩提 實無有法 名爲菩薩發阿□多羅三□三菩提心者.

須菩提 於意云何 如來於然燈佛所 有法得阿□多羅三□三菩提不. 須菩提白佛言, 不也世尊 如我解佛所說義 佛於然燈佛所 無有法得阿□多羅三□三菩提. 佛言, 如是如是 須菩提 實無有法 如來於然燈佛所 得阿□多羅三□三菩提. 須菩提 若有法如來得阿□多羅三□三菩提者 然燈佛則不與我受記 汝於來世 當得作佛號釋迦牟尼 以實無有法 得阿□多羅三□三菩提 是故 然燈佛與我受記 作如是言, 摩那婆 汝於來世 當得作佛號釋迦牟尼.

摩那婆는 摩納 또는 摩納婆라고도 하는데, 범 m□□ava, m□□avaka의 音寫로 儒童, 少年, 仁童子의 뜻이다.

何以故 須菩提 言如來者 卽實眞如 須菩提 若有人言 如來得阿□多羅三□三菩提者 是人不實語. 須菩提 實無有法 佛得阿□多羅三□三菩提 須菩提 如來所得阿□多羅三□三菩提 於是中不實不妄語 是故 如來說一切法皆是佛法. 須菩提 所言一切法 一切法者卽非一切法 是故名一切法 須菩提 譬如有人 其身妙大. 須菩提言, 世尊 如來說人身妙大則非大身 是故如來說名大身.

佛言, 須菩提 菩薩亦如是 若作是言 我當滅度無量衆生 則非菩薩.

佛言須菩提, 於意云何 頗有實法名爲菩薩. 須菩提言, 不也世尊 實無有法名爲菩薩 是故佛說一切法無衆生無人無壽者 須菩提 若菩薩作是言 我莊嚴佛國土 是不名菩薩 何以故 如來說莊嚴佛土 莊嚴佛土者 卽非莊嚴 是名莊嚴佛國土. 須菩提 若菩薩 通達無我無我法者 如來說名眞是菩薩菩薩

異本에는 뒤의 □菩薩□은 없다.

18. 一體同觀分

須菩提 於意云何 如來有肉眼不. 須菩提言, 如是世尊 如來有肉眼. 佛言須菩提, 於意云何 如來有天眼不. 須菩提言, 如是世尊 如來有天眼. 佛言須菩提, 於意云何 如來有慧眼不. 須菩提言, 如是世尊 如來有慧眼. 佛言須菩提, 於意云何 如來有法眼不. 須菩提言, 如是世尊 如來有法眼. 佛言須菩提, 於意云何 如來有佛眼不. 須菩提言, 如是世尊 如來有佛眼.

佛言須菩提, 於意云何 如恒河中所有沙 佛說是沙不. 須菩提言, 如是世尊 如來說是沙. 佛言須菩提, 於意云何 如一恒河中所有沙 有如是等恒河 是諸恒河所有沙數佛世界 如是世界寧爲多不. 須菩提言, 彼世界 甚多世尊.

佛告須菩提, 爾所世界中所有衆生 若干種心住 如來悉知 何以故 如來說諸心住 皆爲非心住 是名爲心住. 何以故 須菩提 過去心不可得 現在心不可得 未來心不可得.

19. 法界通化分

須菩提 於意云何 若有人 以滿三千大千世界七寶 持用布施 是善男子善女人 以是因緣 得福多不. 須菩提言, 如是世尊 此人以是因緣 得福甚多. 佛言, 如是如是 須菩提 彼善男子善女人 以是因緣 得福德聚多. 須菩提 若福德聚有實 如來則不說福德聚福德聚.

20. 離色離相分

須菩提 於意云何 佛可以具足色身見不. 須菩提言, 不也世尊 如來不應以色身見 何以故 如來說具足色身 卽非具足色身 是故如來說名具足色身. 佛言須菩提, 於意云何 如來可以具足諸相見不. 須菩提言, 不也世尊 如來不應以具足諸相見 何以故 如來說諸相具足 卽非具足 是故如來說名諸相具足.

21. 非說所說分

佛言, 須菩提 於意云何 汝謂如來作是念 我當有所說法耶. 須菩提 莫作是念 何以故 若人言如來有所說法 卽爲謗佛 不能解我所說故 何以故 須菩提 如來說法說法者 無法可說 是名說法.

爾時 慧命須菩提 白佛言, 世尊 頗有衆生 於未來世 聞說是法生信心不. 佛言須菩提, 彼非衆生 非不衆生 何以故 須菩提 衆生衆生者 如來說非衆生 是名衆生.

22. 無法可得分

佛言須菩提, 於意云何 如來得阿□多羅三□三菩提耶. 須菩提言, 不也世尊 世尊無有少法 如來得阿□多羅三□三菩提. 佛言, 如是如是 須菩提 我於阿□多羅三□三菩提 乃至無有少法可得 是名阿□多羅三□三菩提.

23. 淨心善行分

復次須菩提 是法平等無有高下 是名阿□多羅三□三菩提 以無衆生無人無壽者 得平等阿□多羅三□三菩提 一切善法得阿□多羅三□三菩提 須菩提 所言善法善法者 如來說非善法 是名善法.

24. 福智無比分

須菩提 三千大千世界中所有諸須彌山王 如是等七寶聚 有人持用布施 若人以此般若波羅密經 乃至四句偈等 受持□誦 爲他人說 於前福德 百分不及一 千分不及一 百千萬分不及一 歌羅分不及一 一數分不及一 優波尼沙陀分不及一 乃至算數譬喩 所不能及.

歌羅는 범 kal□의 音寫로 □一毛의 百分一□의 극히 적은 수량을 말한다.

優波尼沙陀 또 □波尼殺曇은 범 upani□adamapi의 音譯이니 近少, 微少, 因으로 번역하고 극히 작은 수량을 말한다.

25. 化無所化分

須菩提 於意云何 汝謂如來作是念 我度衆生耶. 須菩提 莫作是念 何以故 實無有衆生如來度者. 佛言, 須菩提 若有實衆生如來度者 如來則有我人衆生壽者相 須菩提 如來說有我者則非有我 而毛道凡夫生者 以爲有我 須菩提 毛道凡夫者生者 如來說名非生 是故言毛道凡夫生.

26. 法身非相分

須菩提 於意云何 可以相成就得見如來不. 須菩提言, 如我解如來所說義 不以相成就得見如來. 佛言, 如是如是 須菩提 不以相成就得見如來.

佛言須菩提, 若以相成就觀如來者 轉輪聖王應是如來 是故 非以相成就得見如來. 爾時 世尊 而說偈言,

□若以色見我 以音聲求我 是人行邪道 不能見如來

彼如來妙體 卽法身諸佛 法體不可見 彼識不能知□

27. 無斷無滅分

須菩提 於意云何 如來可以相成就 得阿□多羅三□三菩提須菩提 須菩提 莫作是念 如來以相成就 得阿□多羅三□三菩提. 須菩提 汝若作是念 菩薩發阿□多羅三□三菩提心者 說諸法斷滅相 須菩提 莫作是念 何以故 菩薩發阿□多羅三□三菩提心者 不說諸法斷滅相.

異本(明本)에는 □耶□가 부가되어 있다.

明本에 □何以故 菩薩摩訶薩 發阿□多羅三□三菩提心者 於法不說斷滅相故□의 28字가 더 있다.

28. 不受不貪分

須菩提 若善男子善女人 以滿恒河沙等世界七寶 持用布施 若有菩薩知一切法無我 得無生法忍 此功德勝前所得福德 須菩提 以諸菩薩 不取福德故. 須菩提白佛言, 世尊 菩薩不取福德. 佛言須菩提, 菩薩受福德不取福德 是故 菩薩取福德.

29. 威儀寂靜分

須菩提 若有人言 如來若去若來若住若坐若臥 是人不解我所說義 何以故 如來者無所至去 無所從來 故名如來.

30. 一合理相分

須菩提 若善男子善女人 以三千大千世界微塵 復以爾許微塵世界 碎爲微塵阿僧祗 須菩提 於意云何 是微塵衆 寧爲多不. 須菩提言, 彼微塵衆 甚多世尊 何以故 若是微塵衆實有者 佛則不說是微塵衆 何以故 佛說微塵衆 則非微塵衆 是故佛說微塵衆 世尊 如來所說三千大千世界則非世界 是故佛說三千大千世界. 何以故 若世界實有者 則是一合相 如來說一合相 則非一合相 是故佛說一合相. 佛言須菩提, 一合相者 則是不可說 但凡夫之人 貪著其事.

31. 知見不生分

何以故 須菩提 若人如是言, 佛說我見人見衆生見壽者見 須菩提 於意云何 是人所說爲正語不. 須菩提言, 不也世尊 何以故 世尊 如來說我見人見衆生見壽者見 卽非我見人見衆生見壽者見 是名我見人見衆生見壽者見 須菩提 菩薩發阿□多羅三□三菩提心者 於一切法 應如是知如是見如是信如是不住法相. 何以故 須菩提 所言法相法相者 如來說卽非法相 是名法相.

32. 應化非眞分

須菩提 若有菩薩摩訶薩 以滿無量阿僧祇世界七寶 持用布施 若有善男子善女人 發菩薩心者 於此般若波羅蜜經乃至四句偈等 受持讀誦爲他人說 其福勝彼 無量阿僧祗. 云何爲人演說而不名說 是名爲說 而說偈言,

異本에는 이어서 □爾時世尊□이 첨가된다.

□一切有爲法 如星□燈幻 露泡夢電雲 應作如是觀□

一切有爲法이 如夢幻泡影하며 如露亦如電하니 應作如是觀이니라.

[ 流通分 ]

佛說是經已 長老須菩提 及諸比丘比丘尼 優婆塞優婆夷 菩薩摩訶薩 一切世間天人阿修羅乾□婆等 聞佛所說 皆大歡喜 信受奉行.

金剛般若波羅密經